Σουπιές κρασάτες με μαραθόσπορο και καρότα
Εάν θέλετε να προετοιμάσετε ένα απλό και νόστιμο γεύμα, αυτή η συνταγή είναι ιδανική.
1½ κιλό σουπιές, καθαρισμένες και κομμένες σε κομμάτια 3 εκ., 2 μεγάλα ξερά κρεμμύδια, ψιλοκομμένα, 1 σκελίδα σκόρδου, ψιλοκομμένη, 200 ml ξηρό λευκό κρασί, 1 κονσέρβα ολόκληρα ντοματάκια, πολτοποιημένα, 1 κουτ. σούπας μαραθόσπορος, κοπανισμένος, 1/4 κουτ. γλυκού γαρίφαλο, σε σκόνη, 3 μέτρια καρότα, σε κυβάκια, φλούδα από 1 πορτοκάλι, 1 κουτ. σούπας μέλι, 50 ml ελαιόλαδο, αλάτι, φρεσκοτριμμένο πιπέρι
Βάζουμε σε σουρωτήρι τις σουπιές, τις αλατίζουμε και τις αφήνουμε στην άκρη.Σοτάρουμε το κρεμμύδι στο λάδι για 4-5 λεπτά.Προσθέτουμε τις σουπιές και το σκόρδο και σοτάρουμε για 2 λεπτά, να αλλάξουν χρώμα.Ρίχνουμε το κρασί, αφήνουμε 2 λεπτά να εξατμιστεί το αλκοόλ και προσθέτουμε την ντομάτα, τον μαραθόσπορο, το γαρίφαλο, τη φλούδα πορτοκαλιού και 200 ml νερό.Αλατοπιπερώνουμε, χαμηλώνουμε τη φωτιά και μαγειρεύουμε για 1 ώρα με σκεπασμένη την κατσαρόλα.Ρίχνουμε τα καρότα και το μέλι, ανακατεύουμε και μαγειρεύουμε για άλλα 20-30 λεπτά, μέχρι να μαλακώσουν οι σουπιές και να δέσει η σάλτσα.Μαγειρεμένες έτσι οι σουπιές θα γίνουν λουκούμι, λιώμα.Συνοδεύουμε με πατάτες τηγανητές.
Καρότα,Σουπιές